Una adaptación cinematografica d'a novela de J.R.R. Tolkien O Hobbit (1937) va estar en desembolique mientres quantos anyos dimpués de l'exito critico y financiero d'a trilochía cinematografica Lo sinyor d'os aniellos (2001-2003), coescrita, coproducida y enfilada per Peter Jackson. Jackson inicialment iba a producir una adaptación de dos cintas de Lo Hobbit, que iba a estar enfilada per Guillermo del Toro. Manimenos Del Toro deixó lo prochecto en mayo de 2010, dimpués d'arredol de dos anyos de treballar con Jackson y o suyo equipo de producción,a resultas de retardos causaus en parti per problemas financiers en Metro-Goldwyn-Mayer. Jackson estió asinas anunciau como director en octubre.